Rossiya Shimoliy Koreya bilan yashirin muzokaralar olib borgani ma’lum bo‘ldi

Rossiya Shimoliy Koreya bilan yashirin muzokaralar olib borib, yadro qurolidan voz kechish evaziga AES qurishni taklif etgan, deb xabar berdi “Exo Moskvi“.

Xabarda aytilishicha, yashirin muzokaralar o‘tgan yilning sentabr oyida bo‘lib o‘tgan.
Muzokara doirasida Moskva Shimoliy Koreya hududida atom elektrostansiyasi qurish va xizmat ko‘rsatishga, shuningdek, mamlakatdan AES chiqindilari va qoldiq mahsulotlarni olib chiqib ketishga tayyor bo‘lgan.
Bu Pxenyanning ulardan yadro quroli ishlab chiqarish uchun foydalanishi ehtimolini kamaytirardi. Vashington esa bunday muzokaralarni AQSh va Shimoliy Koreya o‘rtasidagi yarimorolni yadro qurolidan xalos etish borasidagi muloqotiga aralashish deb baholadi.